הוועדה לקידום מעמד האישה, כנסת 17, פרוטוקול מספר 56, 2007-05-29 11:00

נאדיה חילו: בוקר טוב.

נאדיה חילו: אני מתנצלת בשם יושב-ראש הוועדה גדעון סער שלא יכול היה לנהל את הישיבה היום ולא מתוך חוסר חשיבות הנושא אלא משום שיש לו עניינים והתחייבויות אישיות.

נאדיה חילו: הוא מוסר לכל אחת ואחת את החשיבות שהוא מייחס לנושא הזה.

נאדיה חילו: אגב, הוא גם מעודכן בכל מה שקורה לגבי היועצות כי גם אני וגם מרית מעדכנות אותו בכל מה שקורה.

נאדיה חילו: אני רוצה לפתוח את הישיבה ולומר שהישיבה הזו היא חלק מפעילות מאוד ענפה שמתקיימת היום במסגרת שבוע השלטון המקומי והיום מתקיים בכנסת יום השלטון המקומי.

נאדיה חילו: אני רוצה להודות לרינה שנמצאת כאן שעמלה כמעט חודש לא רק על הכנת היום הזה אלא על הבאת הנושא והעמדתו גם בהיבט של מרכז השלטון המקומי ועשתה זאת בשיתוף פעולה אתי, עם מרית, עם מרי ועם כל היועצות.

נאדיה חילו: אני חושבת שעצם קיומו של היום הזה כאן, מעבר לתוכן, יש לו אמירה ומשמעות מסוימת שכאשר דנים בנושאים של מרכז שלטון מקומי, זה חלק בלתי נפרד מכל הסוגיות שעולות בוועדות הכנסת השונות, כמו ועדת הכלכלה וועדת הפנים כאשר כל ועדה היום מקיימת את הנושא הזה גם בשטח.

נאדיה חילו: אני הבנתי שפה ושם מתקיימים כנסים ואכן הוזמנתי אליהם וכן הוזמנתי לישיבות הוועדות השונות של הכנסת, כאשר גם שם אני ממלאת מקום, ואמרתי שאתן משקל יותר לוועדה הזאת ואני אהיה כאן כי אני חושבת שחובתנו וגם זכותנו להיות כאן היום ולתת כתף לפורום המוביל בכל נושא הנשים בשלטון המקומי.

נאדיה חילו: אומר לכם על מה אני חושבת צריך להיות המאבק הבא שלנו, גם מבחינת יועצות וגם מבחינת השלטון המקומי.

נאדיה חילו: כולם יודעים את נושא מימוש החוק, הסוגיות הקשות שעומדות כאשר בחוק הזה מגבילים את הפריסה ואת הפעילות של היועצת במרכז השלטון המקומי.

נאדיה חילו: אני יודעת שחלק עשה עבודות מאוד רציניות בנושא הזה, חלק השתתף בפורום קודם, ואני בהחלט מדברת גם על הרשות למעמד האישה שמתמודדת - מאז הוחלט על החוק הזה והחלה ליישמו – בשטח עם כל הדברים אותם היה צריך לתקן, אבל מונעים את מיצוי התפקיד עד סופו.

נאדיה חילו: אני לא רוצה להיכנס לסוגיות המגבילות וידועות לי כאחת שעסקה בנושא הזה במשך זמן רב, אבל אני שוב אומרת שלגישתי המאוד כללית וברורה תמיד מנסה לנקוט בדרך של פשרות וזו הגישה שאפיינה אותנו כאשר חלק מכם היה שותף אפילו בחוק הבסיסי שהתקבל בדיונים כאשר עמדה שם סוגיה של ביטול טוטאלי של החוק או יצירת פשרות.

נאדיה חילו: מי שחוזר לדברי ההסבר של החוק, רואה את ההתלבטות הקשה ומבין שלא זה החוק שרצינו אלא רצינו אותו ממש שלם, עם תקן, עם משאבים כספיים, עם מעמד יותר חזק של היועצת בתוך המבנה הזה שנקרא שלטון מקומי.

נאדיה חילו: האפשרות היחידה שעמדה בפנינו הייתה או להפיל את החוק או לקבל אותו כפי שהוא עכשיו והוחלט – ואני חושבת שזו הייתה החלטה נכונה – לקבל אותו, עם זה להתחיל ולראות בו חלק מתהליך.

נאדיה חילו: זו בעצם החשיבה שצריכה לאפיין אותנו ואכן היא מאפיינת גם את הרשות, גם אותי וגם את השלטון המקומי ואנחנו יודעים שזה לא הדבר המוגמר אלא זה חלק מתהליך בו אנחנו מתקדמים.

נאדיה חילו: כאשר הגעתי לכנסת זה היה אחד החוקים הראשונים - בצד חקיקה מאוד רחבה בה אני עוסקת – והתחלתי בדיאלוג גם אתכם וגם עם הרשות איך אנחנו מתחילים לקדם את התהליך הזה.

נאדיה חילו: יחד עם השלטון המקומי – גם עם רינה, מרית ומרי – הגענו להצעה לתיקון החקיקה.

נאדיה חילו: לא אכנס לכל הסעיפים, למרות שאני בטוחה שחלק מכם יתייחס אליהם, אבל המטרה שלנו הייתה בכמה כיוונים: 1.

נאדיה חילו: לבסס יותר את מעמדה של היועצת מתוך הכנסת הגדרות לתפקידים נוספים בתוך הרשות כך שהם יהיו בצורה מאוד ברורה ולא על פי שיקול דעת של ראש העיר או של מישהו אחר.

נאדיה חילו: בחלק מהרשויות אנחנו יודעים שחלק מההמלצות שלנו לביסוס מעמדה של היועצת מתקיימות, אבל זה נתון להחלטה עצמאית ואנחנו יודעים איך הרבה פעמים החלטות לא מתקיימות.

נאדיה חילו: 2.

נאדיה חילו: הכיוון הכספי של תקן, ממש ביסוס החלק הזה בתוך התקינה הרגילה של העירייה בצד תקציב פעולה שוטף, כך שהוא יהיה חלק עצמאי מתקציב הרשויות או מספר התקציבים של העירייה.

נאדיה חילו: אלה שלושת הסוגיות שניסינו לממש ולהכניס לתיקון החקיקה והצלחנו לעשות זאת מבחינת המבנה של הצעת חוק מאוד שלמה.

נאדיה חילו: הגשתי את הצעת החוק הזאת ובתהליך הרגיל, אחרי 45 ימים, ההצעה הובאה לוועדת השרים אבל הייתה שם התנגדות טוטאלית כאשר עיקר ההתנגדות נבע מהתוספת של התקן ומזה שהיום המגמה בשלטון המקומי – עם כל המצוקות – לא להסכים לכך.

נאדיה חילו: הסתמן כיוון מסוים גם מצדו של שר הפנים, שבאופן אישי דיברתי אתו פעמיים, גם מצד שר האוצר, וגם מוועדת השרים, כולל השרים ממפלגתי אותם ניסיתי להפעיל.

נאדיה חילו: ברור שמרית ומרי עשו כאן

נאדיה חילו: עבודה מאוד קשה כדי לשכנע את השרים, אבל לא היה שום סיכוי.

נאדיה חילו: כאמור, כן נעשה ניסיון.

נאדיה חילו: הגענו למצב בו יש לנו שתי אפשרויות.

נאדיה חילו: אם הייתי מתעקשת - יש לי אפשרות להעלות את זה בכנסת על אף שוועדת השרים מתנגדת - לא היה לזה סיכוי כי הייתה משמעת וכולם היו מתנגדים, כולל השר, וזה היה נופל, ואם זה היה נופל, במשך שישה חודשים אחרי כן אנחנו לא יכולים להגיש את זה פעם נוספת.

נאדיה חילו: האפשרות השנייה שעמדה לרשותי בכלים הפרלמנטאריים הייתה להגיש ערעור ולנסות להגיע לפשרה בתהליך.

נאדיה חילו: בהתייעצות – כי לא רציתי לעשות זאת על דעת עצמי אלא אני חושבת שהפורום הזה הוא פורום מאוד מרכזי להתייעצות לגבי החוק, ודיברתי גם עם מרית בעניין הזה – אמרנו שאחרי, אחרי שבאמת מיציתי את הדיון גם עם שר הפנים ועם אנשי האוצר, שאולי יש מקום להוריד את הסעיף של התקינה, ואז אולי יש לזה סיכוי.

נאדיה חילו: כלומר, נשאיר את זה בהיבט הזה של מה שקיים היום, ואולי יש לזה סיכוי.

נאדיה חילו: הובטח לי במאה אחוזים העניין הזה על ידי שר הפנים וגם על-ידי השר הרצוג שהגיש את הערעור, כי אני מגישה אותו באמצעותו.

נאדיה חילו: כתבנו את התיקון שלנו לתוספת והוא נשלח.

נאדיה חילו: הגשתי את הערעור שלי וכתבתי שבשלב הזה אנחנו מורידים.

נאדיה חילו: נעשתה עבודה מאוד יפה שלכם ברשות לגבי הפשרות שרצינו ואתם תציגו אותו.

נאדיה חילו: אחרי הפגרה ואחרי מאמץ מאוד רציני זה עלה ביום ראשון אבל שוב נפל.

נאדיה חילו: לא ויתרתי ודיברתי עם השר הרצוג והתקשרתי לנציג משרד המשפטים.

נאדיה חילו: אמרתי שלא יעלה על הדעת כי הבטיחו לי ולכן סגרתי זאת עם שר המשפטים.

נאדיה חילו: אמר לי השר הרצוג שהייתה אי הבנה.

נאדיה חילו: עם השר הרצוג הייתה יושבת-ראש המטה, מיכל, והיא אמרה לו שאכן אני שלחתי, אבל הוא אמר שהיה איזשהו בלבול.

נאדיה חילו: סיכמתי אתו שאני לא מרפה מהעניין הזה, אני לא רואה בזה סוף הדרך ומהבוקר אני מקיימת התייעצות, למרות שביקשתי לבדוק את שני המסלולים שעומדים היום לפניי ואני חייבת לקבל החלטה.

נאדיה חילו: המסלול האחד הוא בדיקה פרוצדוראלית אם יש לי אפשרות פעם נוספת להגיש ערעור או בקשה למתן שיקול דעת נוסף.

נאדיה חילו: המסלול השני הוא להיכנס לישיבת הנהלת הקואליציה ולומר שהגעתי להסכם ולבקש שיעבירו את זה בקריאה טרומית, אז אוכל לעמוד מעל הדוכן ולהתחייב שלקראת הקריאה הראשונה נפעל בהתאם להתחייבות שלי ולבקש לתת חופש הצבעה.

נאדיה חילו: תמיכה לא ייתנו, אבל שלפחות ייתנו חופש הצבעה.

נאדיה חילו: אז יש לזה סיכוי לעבור בקריאה טרומית.

נאדיה חילו: סיכמתי עם כמה חברי כנסת שיתמכו בהצעה.

נאדיה חילו: מצד שני, יש סיכוי שזה ייפול.

נאדיה חילו: אלה שתי האפשרויות שעומדות.

נאדיה חילו: בנוסף לכך יש אפשרות שתהיה התנגדות מוחלטת.

לאה גורה: אם זה לא מחייב תקינה, למה זה נופל?

לאה גורה: מה מציק להם?

נאדיה חילו: הייתה אי הבנה אותה תסביר לנו מרית.

נאדיה חילו: כנראה זה לא הגיע לאן שהיה צריך להגיע.

נאדיה חילו: יש עוד אפשרות והיא לומר שהנהלת הקואליציה לא מסכימה ותינתן הנחיה להתנגד.

נאדיה חילו: בעבר היו תקדימים שחוקים הגיעו לכנסת, חוקים שהממשלה התנגדה להם, אבל נעשתה עבודה והיה סיכוי להעביר אותם בקריאה טרומית.

נאדיה חילו: ההתלבטות שלי היום – וארצה לשמוע את דעתכם – כי אם תבוא ועדת השרים ותאמר שאין לי דרך נוספת לערער, יישארו בידינו האפשרויות האחרות.

נאדיה חילו: אם יאמרו לי שאני יכולה להגיש את הערעור, יכול להיות שזו הדרך בה אני צריכה לנקוט.

נאדיה חילו: בכל אופן, אני לא רוצה לאבד סיכוי, ואפילו קלוש, לא להעביר את החוק הזה כהמשך תהליך כאשר ברור שהמאבק יהיה על תקן, אבל אז יהיה הרבה יותר קל להשיג אותו.

נאדיה חילו: אנחנו בודקים את האפשרויות.

נאדיה חילו: בשעה 4:00 כולם יהיו בהצבעות ואז אדבר עם נציג משרד המשפטים ואדבר עם השר הרצוג ועם השר בר-און.

נאדיה חילו: ארצה להתייעץ אתם.

נאדיה חילו: אם הם יסכימו שאני אביא את ההצעה בקריאה טרומית עם התחייבות מילולית שלי בעל-פה וללא תיקוני סעיפים – אני אלך על זה.

נאדיה חילו: אם לא, אנחנו נבדוק את האפשרויות הנוספות.

נאדיה חילו: אני מבקשת שכל אחד כאן ייתן את דעתו על הפרטים הנוספים מההיבט שלו וזאת לפני שאנחנו עוברים על הסיכום הסופי של הישיבה.

נאדיה חילו: אני רוצה להעביר את רשות הדיבור למרית שהיא שותפה לאורך הדרך, ולא רק בחוק הזה.

נאדיה חילו: אני בהחלט רואה בך שותפה גם לתוכן, גם לדרך וגם למסע.

נאדיה חילו: אתם ברשות מאוד עוזרים לי ובהזדמנות זו אני רוצה לברך על שיתוף הפעולה.

נאדיה חילו: בדרך כלל אני לא מעבירה ביקורת על קודמים בתפקיד, כי זאת לא דרכי, אבל אני חושבת שכאשר משהו ראוי לציון מבחינת שיתוף הפעולה, צריך לומר אותו ולשים אותו על השולחן.

נאדיה חילו: זה הפורום שצריך להודות לכן, מרית ומרי.

נאדיה חילו: אתן צוות מנצח.

נאדיה חילו: אני רוצה לומר לכולכן שנמצאות כאן שתדעו לכם שהגיבוי שלכם, גם בשטח, הוא הגיבוי שיכול להוביל לדרך בשיתוף העמותות וראשי העמותות כמו מיכל שתמיד מלווה אותנו ועוד אחרות שלא אזכיר את השמות.

בת-שבע אפרים: צריך להודות גם לך שהתחלת להוביל את הנושא ואת עומדת פה במקום שחשוב לצמתים שלנו.

בת-שבע אפרים: גם נושאי הוועדה של מעמד האישה לא תמיד זוכים לפרגון.

נאדיה חילו: אני חושבת שהתברכנו ביושב-ראש ועדה שמנהל את הוועדה ללא שיקולים פוליטיים.

נאדיה חילו: גדעון סער עושה כאן את העבודה, בחקיקה ובדברים נוספים, ומה שמוביל אותו בקבלת החלטות, הוא העניין עצמו.

נאדיה חילו: יש כאן שיתוף פעולה פורה עם כל חברות הכנסת.

נאדיה חילו: אני יודעת שהחוק של מיכל הוגש פעם נוספת על-ידי יושב-ראש הוועדה והוא עבר קריאה טרומית למרות שזה לא היה קל, אבל התגייסנו למרות ההתנגדות.

נאדיה חילו: בנוסף לכך עברה עוד סדרה של חוקים מאוד יפים כאשר חלקם עבר וחלקם בתהליך.

מרית דנון: תודה על הפרגון.

מרית דנון: זה מחמם את הלב.

מרית דנון: לפני שאני אעבור לנושא לשמו התכנסנו, אני רוצה להודות לשלטון המקומי – ונמצאת כאן רינה אור – שיש לנו אתו שיתוף פעולה מאוד יפה ולא רק בנושא היועצות.

מרית דנון: אני רוצה לספר לכם על פגישה שהייתה לנו השבוע עם יושב-ראש מרכז השלטון המקומי עדי אלדר.

מרית דנון: העלינו בפניו נושא שאנחנו דנים בו הרבה בוועדה וזה הנושא של סחר בנשים.

מרית דנון: הסברנו לו שהרשות מנסה לקדם פעילות הסברה רחבה בנושא סחר בנשים בשירות המדינה, במערכת החינוך ובצבא, ועדי אלדר הכריז במקום שבכל השתלמות של עובדי השלטון המקומי – בין אם זה בנושא רישיונות או בנושא של כוח אדם, לאו דווקא אנשים שנוגעים ישירות לעניין – תהיה שעה או הרצאה או תשומת לב מיוחדת לנושא של סחר בבני אדם וסחר בנשים במיוחד, מתוך הכרה בחשיבות הנושא והעלאת המודעות של הציבור.

מרית דנון: כל אחד צריך להיות מודע לדבר הזה.

מרית דנון: אני חושבת שזה דבר נפלא מה עוד שמדובר כאן במעסיק הגדול ביותר במדינה עם 100 אלף עובדים.

מרית דנון: מעל הבמה הזאת אני רוצה להודות לעדי אלדר.

מרית דנון: יצאתי מהפגישה הזאת פשוט נפעמת משיתוף הפעולה הזה.

מרית דנון: היו"ר נדיה חילו: זה בהחלט הישג.

מרית דנון: זה הישג גדול.

מרית דנון: בנושא של היועצות, מאוד חשוב לי לומר לפרוטוקול, ואני אומרת את זה בכל מקום, שכמנהלת הרשות בעיניי הפורום הזה של היועצות ברשויות המקומיות זאת הפלטפורמה החשובה ביותר לדעתי במדינת ישראל בנושא מעמד האישה.

מרית דנון: זאת אומרת, היועצות האלה בעצם נוגעות בעובדות הרשויות המקומיות, בתושבות הרשות ובתושבי הרשות כי כשאנחנו מדברים על העלאת מודעות זה לא רק בין נשים אלא בין נשים וגברים, ובעצם זו מדינת ישראל.

מרית דנון: אני לא מתייחסת לנושא הזה כאל משהו מאוד נקודתי אלא ממש משהו במישור הלאומי ולכן החשיבות הגדולה הזאת.

מרית דנון: בקשר להצעה לתיקון החוק.

מרית דנון: הרשות לקידום מעמד האישה נותנת חוות דעת על חוקים שמגיעים אל שולחנה של ועדת השרים לקידום מעמד האישה ואנחנו בדרך כלל עושים את זה בכתב.

מרית דנון: אנחנו רואים מה על סדר היום ומגיבים על הדברים שיש להם היבטים מגדריים והיבטים של נשים.

מרית דנון: כאשר יש נושא מיוחד מאוד מאוד חשוב, אני הולכת בעצמי ומציגה שם את הנושא כי הוא חשוב.

מרית דנון: לכן אחרי שהנושא כבר פעם שלישית עולה על סדר יומה של הוועדה – וזה היה מאוד חשוב להבהיר את זה – הלכנו גם מרי וגם אני אל ועדת השרים ביום ראשון והצגנו שם את עמדת הרשות וניסינו לחזק את הנושא הזה.

מרית דנון: לא כולם פה היו מעורבות לפרטי פרטים בנושא של התיקונים, ואני רוצה לומר מספר דברים ולהתייחס לחוק שמובילה חברת הכנסת נדיה חילו ומה השינויים החשובים.

מרית דנון: יש שם נגיעה בנושא של המינוי עצמו.

מרית דנון: בעצם במקור של החוק היה מדובר על כך ששר הפנים רשאי למנות יועצת במקום שלא התמנתה יועצת חמישה חודשים אחרי חקיקת החוק.

מרית דנון: החוק נחקק בשנת 2000 ואנחנו היום שבע שנים לאחר חקיקתו.

מרית דנון: כשאני באתי לרשות לפני 11 חודשים היו חסרות 100 רשויות מקומיות שלא היו בהן יועצות.

מרית דנון: התחלנו לזנב בראשי רשויות עם מכתבים וטלפונים.

מרית דנון: אני מטלפנת באופן אישי למי שאני מכירה אישית.

מרית דנון: המג"ד שלי עמרם מצנע נמצא היום בירוחם ואני בלי בושה מתקשרת ומנדנדת.

מרית דנון: היום המצב הוא טוב כאשר יש 206 יועצות וחסרות כ-40 עד 45, כאשר לצערי חסרות כ-30 במגזר הערבי שם עדיין אין יועצת.

מרית דנון: הצעת החוק של נדיה חילו מדברת על הדבר הזה של אכיפה יותר חזקה של הדבר הזה.

מרית דנון: הצעת החוק הזאת לומדת מהניסיון של שש שנים ורואה מה לא היה בסדר.

מרית דנון: מה שלא היה בסדר, בחלק מהרשויות, זה שבערים גדולות, ברוב הרשויות, יועצת עושה את התפקיד כתפקיד משנה, לא מוכר, לא מתוגמל, בלי כוח עזר, בלי מזכירה ליד אלא היא זו שגם מארגנת יום עיון גדול וגם שולחת את הפקסים, מטלפנת ומצלמת את החומר.

מרית דנון: לפעמים ברשויות מאוד גדולות של מאות ועשרות עובדות, ליועצת יש תפקיד כל כך תובעני, התפקיד הראשוני, שהיא כבר לא יכולה לעשות הרבה בתחום של קידום מעמד האישה.

מרית דנון: לכן בהצעה הזאת יש חלוקה לשלוש דרגות, לפי גודל הרשות, כאשר ברשויות גדולות מעל מאה אלף אנשים ביקשנו משרה מלאה וייחודית, ברשויות בינוניות, 75 אחוזים, וברשויות קטנות 50 אחוזים.

מרית דנון: דובר שם על סעיף ייחודי בתקציב הרשות בנושא של תקציב לפעילות קידום מעמד האישה.

מרית דנון: זאת אומרת, היועצת לא תצטרך מהגורן ומהיקב לקבץ נדבות, לבקש ולהתחנן על נפשה.

מיכל יודין: לראש העיר יש כסף לחצי טון גרעינים במשחק הכדורגל ברמת-גן.

מיכל יודין: לזה יש כסף.

מרית דנון: אכן זה לא מקובל.

מרית דנון: אחד הדברים החשובים ביותר לדעתי שחברת הכנסת חילו הכניסה בתיקון הוא שלא תתקבל בוועדות הרשות החלטה שנוגעת לאוכלוסיית הנשים בעיר בלי שהיועצת מעורבת ונוכחת.

מרית דנון: לדעתי, אם אתם שואלים אותי, זה הדבר הכי חשוב בהצעה הזאת כי אני לא רואה את תפקידה של היועצת רק בארגון סדנאות וימי עיון להעלאת מודעות, למרות שזה מאוד חשוב, אבל ההחלטות המרכזיות הן ההחלטות שנוגעות לאוכלוסיית הנשים בעיר, איפה יהיה מעון, איך המעון הזה משפיע על תעסוקת נשים ואפילו סלילת כביש לשכונה מסוימת שמקשה על נשים לצאת לעבודה, גם כאן היועצת צריכה להיות מעורבת.

מרית דנון: כמובן שהיא צריכה להיות מעורבת בוועדות לבחירת כוח אדם ברשות ובכל דבר ודבר שמשפיע על אוכלוסיית נשים ברשות ומחוצה לה.

מרית דנון: אלה היו הדברים העיקריים בהצעת החוק.

מרית דנון: מה שקרה בוועדת השרים – אני אולי הייתי קצת בוטה – אמרתי שלפי דעתי החוק היום הוא עלה תאנה, הוא הרגיע את מצפונו של מישהו שסימן וי ונרדם, בעצם החוק לא מתבצע כמו שהוא צריך, וניסיתי להגן על הדברים.

מרית דנון: אני רוצה לומר משהו שאולי אסור לי לומר אותו כאן, אבל הגעתי למסקנה שהכול הוא בעצם עניינים של כסף והוא בבחינת חנות מכולת.

מרית דנון: הכול נמדד בכסף ולא בערכים, בדברים רעיוניים ובדברים חשובים.

מרית דנון: השאלה הראשונה שנשאלתי שם הייתה אם אני לא חושבת שבזה שאני מדברת כאן על משרה מלאה בערים הגדולות, שבזה אני מעמיסה תקציבים מאוד מאוד גדולים על הרשויות.

מרית דנון: אני מזכירה לכם שאנחנו היום אולי בתקופה הגרועה ביותר בתולדות הרשויות כשאין לפעמים כסף לשלם לעובדי הרשות, ואז כמובן שסעיף של נושא נשים הוא בדרגה אחרונה.

מרית דנון: זו הייתה השאלה ואם אתם שואלים אותי, על זה הנושא נפל.

מרית דנון: אני אמנם מנסה להיות הוגנת מבחינה אינטלקטואלית ולנסות להבין גם את הצד השני.

מרית דנון: עוד הערה שנאמרה שם התייחסה למידת המעורבות של החקיקה ושל המדינה בדברים הפנימיים של הרשות כמו למשל הנושא הזה של אם אנחנו מורידים את כל הדברים האחרים בחוק ומשאירים רק את הדבר של הוועדות, זה אולי דבר פנימי של הרשות.

מרית דנון: אני רוצה להיות פרקטית ולא להיתקע עם הראש בקיר ולכן השאלה שלי היא איך אנחנו מהנקודה הזו מתקדמים הלאה, כי לא הייתי רוצה את כל החוק להפיל בגלל התקינה הזאת.

מרית דנון: השאלה אם אתם חושבים שיש טעם להוריד את כל הנושא הזה של כפל תפקידים מהחוק, כי על זה החוק נופל, ולהשאיר את הדברים האחרים.

מרית דנון: לדעתי זה יכול גם ליפול על סעיף תקציבי מיוחד בתקציב הרשות, אבל לא דיברו על זה, כי זה ישר מאיים, ולהשאיר את שאר הסעיפים בחוק, או לחכות.

מרית דנון: אני לא יודעת אם כדאי לגרוף את כל החוק הזה וליפול אתו בגלל הנושא של התקינה.

מרית דנון: כפל התפקידים שמצריך תקנים מיוחדים בערים הגדולות למשרה מלאה, כאשר כאן בעצם מדובר בתוספת תקנים.

נאדיה חילו: זאת בדיוק השאלה שאני מבקשת לחדד בהתייחסויות שלכם.

נאדיה חילו: כולנו יודעים במה מדובר ולא נחזור להיסטוריה.

נאדיה חילו: אנחנו מדברים על המשך הדרך כי מכאן בסוף אני רוצה לצאת עם המלצה מאוד ברורה.

נאדיה חילו: אני רוצה שנצא מכאן עם המלצה שלנו לתיקון החקיקה.

אורה חכם: התבקשתי הבוקר להגיע לכאן ואכן עשיתי מאמצים להגיע.

אורה חכם: אני לא אדבר על החוק כי לא כל כך למדתי אותו, אבל אומר כראש רשות שקרובה לענייני חינוך וקידום החינוך, במיוחד במדעים וטכנולוגיה, במה הייתי רוצה שתטפל בין היתר היועצת שלי למעמד האישה ושזה יתקבל בכל הארץ.

קריאה: סליחה על השאלה, אבל האם יש לכם כסף?

אורה חכם: לכל דבר יש כסף אלא אם לא רוצים שיהיה כסף.

אורה חכם: אם זה בענייני נשים, אין כסף, לכו ותבדקו מה קורה בדברים אחרים כאשר עם יד קלה מאוד אפשר למצוא כסף.

אורה חכם: אם מדובר בנשים שעולות למדינה הכי פחות, יש כסף בשביל מעמד האישה.

אורה חכם: זו עמדתי.

אורה חכם: כל הזמן אני רואה מה הייתי רוצה שיועצת למעמד האישה תעשה ביישוב שלי ומכאן להחיל את זה על כל הרשויות.

אורה חכם: היה רצוי למשל שבמסגרת החוק – ואני לא למדתי אותו – יהיה ניתוח עיסוקים שאומר מה רמת הביצועים ומיקוד שעושה גברת מסוימת, ולא חשוב אם זו גברת או אדון – ואני מתייחסת למקצועות שברובן הם של נשים – ולפי זה לקבוע את הדירוג בתקנים ואת השכר.

קריאה: אי אפשר להכניס את זה לחוק.

אורה חכם: הייתי אומרת שכן צריכה להיות המלצה שלכל המקצועות – למשל, הוראה, למשל מזכירות בכירות שהן עושות תפקיד ניהולי אבל נמצאות בתקן מזכירה – ייעשה ניתוח עיסוקים כדי לראות מה שווה המשרה הזאת ובהתאם לניקוד שיוחלט מראש, אפשר לשתף את ההסתדרות בנושא הזה ולשתף גורמים אחרים.

אורה חכם: לתוכן, מה ייעשה למען הציבור של הנשים.

אורה חכם: אני שמה לב שיש מקצועות בהם גם נשים יכולות להרוויח כסף אבל עדיין מרוויחות פחות מגברים כאשר בכל המקצועות שהם יותר מוגדרים כמדע וטכנולוגיה יש להן יותר הכנסות.

אורה חכם: הייתי רוצה למשל שאנחנו נכוון – בוועדות של הכוונה שיתערבו בעידוד נערות צעירות, גם בתיכון – את אלה שיכולות, ומסתבר שהרבה יכולות אלא שיותר קל ללכת למקצועות שנועדו מראש לנשים, שילכו למקצועות טכנולוגיים.

אורה חכם: כמה שהמקצוע הוא יותר מוגדר בכיוון הזה, נשים יכולות להרוויח בו יותר.

אורה חכם: אני לא מבינה מדוע רוב הצעירות הולכות למקצועות – שאני לא פוסלת אותם ומכירה בערך שלהם – שכולם מוגדרים כמקצועות הומניים כאשר הדרישה שלהם בשוק המסחרי – ואני מדגישה, בשוק המסחרי העסקי – אני רוצה שנשים תתפוסנה יותר מקום.

אורה חכם: אני אסתפק בזה, למרות שיש הרבה מה לומר.

רינה הוד: אני רוצה לקחת את העניין לאותו עניין אבל מזווית קצת אחרת.

רינה הוד: היום הוא יום השלטון המקומי בכנסת והוא יום חג.

רינה הוד: לכן אני רוצה לקחת את הנושא למקום קצת יותר אופטימי.

רינה הוד: היום הוא יום שמבטא בעיקר את שיתוף הפעולה בין השלטון המקומי לשלטון המרכזי.

רינה הוד: אני חושבת שיחסים הם המקור הגדול ביותר להצלחה והיחסים שיש לנו בין השלטון המקומי למרכזי, זה משהו שבא לידי ביטוי כאשר כל הוועדות בכנסת עוסקות בעצם בענייני השלטון המקומי, ממש כאן ובמקביל, ובעצם אלה העניינים של המדינה כולה, וזה ההיקף וזאת המשמעות.

רינה הוד: אני חושבת שהיחסים שיש לנו עם הרשות לקידום מעמד האישה, עם הוועדה לקידום מעמד האישה בכנסת, עם חברת הכנסת נדיה חילו ועם כל היועצות המאוד מחויבות שהגיעו בהמוניהן לכאן, זו בעצם המשמעות הגדולה של היום הזה, ואנחנו כאן כולנו כדי לתקן, לשפר ולהכניס את כל הצרכים שלנו לאיזושהי רוטינה של עבודה מקצועית.

רינה הוד: דווקא עכשיו, כאשר נדיה מדווחת על מה שהיא עושה כל הזמן בנחישות שאני מאוד מעריכה, וזה המקום לומר זאת, ומרית מדווחת מה שהיא מדווחת, אני שואלת את עצמי ואתכם – ממקום אחר – איך ממשיכים מהמקום הזה הלאה, כי באמת זה מקום מאוד מתסכל, מאוד תוקע, מאוד קשה ומאוד לא פשוט.

רינה הוד: אנחנו יודעים שכל הגופים וכל הארגונים שעוסקים במעמד האישה הם בעצם גופים שלקחו על עצמם בעיקר להעצים נשים, ויש המון פעילויות להעצמת נשים שכולנו עושות, אבל השאלה היא איך אנחנו מעצימים את עצמנו כדי להמשיך מהמקום המאוד תקוע ומתסכל זה.

רינה הוד: אני חושבת שאנחנו צריכים לעצור לרגע ולבחון מה קרה עד עכשיו.

רינה הוד: קודם כל, יש לנו חוק והחוק הזה באיזשהו מקום קיים למרות כל מה שאנחנו אומרים עליו.

רינה הוד: אנחנו יכולים לשאוב ממנו המון כוח.

רינה הוד: נכון ששבע שנים אחרי שהוא נחקק יש בהחלט מקום לעשות איזושהי חשיבה מחודשת ולראות איך אנחנו ממשיכים, אבל עצם הקיום של החוק שינה בעצם את מעמד האישה בישראל ואת מעמד היועצת.

רינה הוד: הוא נוצר עבור השלטון המקומי שהוא באמת כמו שמרית אמרה המעסיק הגדול ביותר במדינה בכלל ושל נשים בפרט, אבל עצם ההיקף העצום מגיע מלמעלה למטה, והוא בעצם עובר מערים גדולות לישובים בינוניים או ערים בינוניות, מגזרים דתיים וחרדיים וכולי וכולי, ובעצם העוצמה שלו שהוא בעצם יכול לגעת ולעשות שינוי לכל אדם ברמת הפרט, וזה הכוח שלו וזה המקור של העוצמה שלו.

רינה הוד: החוק נוצר לפני שבע שנים כדי לעשות איזשהו שינוי חברתי במדדים האלה ובאמת אנחנו יכולים לראות קודם כל שיש שינוי עצום בין איפה שהיינו ואיפה שאנחנו נמצאים עכשיו.

רינה הוד: הקטע שלנו הוא באמת לראות את הפער הזה ולאמוד אותו, ולראות שאנחנו לא נמצאים באותו מקום, ומכאן לקחת כוח.

רינה הוד: מרית ומרי עשו עבודה ענקית בנושא הזה של מיפוי כל היועצות ורשימה עדכנית, ואכן יש לנו היום 204 יועצות מתוך 256 רשויות מקומיות.

רינה הוד: זה אומר שיש לנו 80 אחוזים.

רינה הוד: נכון שיש כ-50 רשויות שלא מינו יועצת, אבל את הכוח אני חושבת שאנחנו צריכים לשאוב ממה שיש ובראייה שיש לנו יועצות שמתפקדות מצוין למרות שאין להן תקציב, מתפקדות בדרך לא דרך, ורק זה בעצמו שווה התייחסות והתמלאות.

רינה הוד: אנחנו רואים בתפקיד היועצת תפקיד מפתח שיש לו חשיבות עליונה, ורק מהמקום הזה אנחנו רוצים לאפשר לו להתקיים.

רינה הוד: למרות הפעילות המאוד מוברכת של היועצות ברשויות המקומיות, החוק, כמו שאתם אומרים פה, הוא לא מושלם ולא שלם.

רינה הוד: זה לא משרה בפני עצמה ואין לה תקציב, כך שבאמת מצד אחד החוק יצר איזושהי תקווה וציפייה להובלת שינוי אבל מצד שני הוא מציב לנו מראה להתייחסות החברה הישראלית לנשים.

רינה הוד: ישנם דברים שלא מספיק לדבר אותם אלא צריך לעשות אותם.

רינה הוד: הדבר הזה צריך להיות האינטרס של המדינה.

רינה הוד: העובדה שזו לא משרה יחידה אלא זה עוד משהו שהתייחסתם אליו כאן, אני לא צריכה לספר לקהל שיושב כאן שזה יוצר עומס עצום על היועצת ובאיזשהו מקום היא לא יכולה ואין לה מספיק זמן למלא את המטלות שלה.

רינה הוד: לכן העבודה המקודשת של כולנו, כולכם, שאנחנו עושים היא באמת חשובה בצורה בלתי רגילה.

רינה הוד: ברור – כמו שאמרתם כאן – שהיועצת צריכה להתפשר על האג'נדה המקצועית שלה מפני שהיא צריכה ללכת לשנורר כסף במקומות שנותנים לה, ולכן היא מתפשרת על מה שהיא רוצה להוביל.

רינה הוד: בעצם אנחנו צריכים ליצוק הרבה מאוד תוכן ותקציב לתפקיד הזה, וזה כמובן תפקיד של מקבלי ההחלטות שעושים את זה נאמנה.

רינה הוד: אני חושבת שאלה הם עיקרי הדברים.

רינה הוד: כאשר אני הגעתי לשלטון המקומי מצאתי שהוא רואה חשיבות גדולה מאוד באינטראקציה שבין הגופים השונים והגופים שמניעים את הגלגל מלמעלה הם גם אלה שמפעילים אותו בשטח.

רינה הוד: הרשות המקומית רואה את תפקידה כתומכת ברשויות המקומיות והיא תופסת את עצמה כגוף שמייצג את הרשויות ומקדם את הצרכים שלהם בפני גורמים ממשלתיים.

רינה הוד: שוב אני מודה לך ולכולם.

שרה מרום שלו: מאוד חשוב שיש לנו את הרשות למעמד האישה כי דווקא הנשים מהוות את הרוב במדינת ישראל.

שרה מרום שלו: נכון, אין לנו את הזכויות המרביות אבל אנחנו הרוב במדינה.

שרה מרום שלו: אנחנו אומרים שלרשויות המקומיות אין כספים וקשה להן, אבל דעו לכם שזה לא נכון.

שרה מרום שלו: אני באה מרשות מקומית ואני יודעת את האמת.

שרה מרום שלו: ראשי ערים עושים מה שנוח להם.

שרה מרום שלו: אנחנו צריכים לעמוד בכל תוקף על כך שבכל רשות תהיה עובדת במשרה מלאה ואפילו יותר מפני שצריך לקחת בחשבון את מקומות העבודה של הרשויות המקומיות כאשר רוב העובדים שם הן נשים.

שרה מרום שלו: הפקידות הן נשים, עוזרות לגננות הן נשים, עובדות ניקיון הן נשים, גננות הן נשים.

שרה מרום שלו: אני אומרת לכם מתוך ניסיון שאולי 25 אחוזים הם עובדים גברים, אבל הם אלה השולטים.

שרה מרום שלו: היום יש רשויות שם הנשים לא נותנות לגברים לשלוט בעניינים, אבל אנחנו צריכים לדאוג שבכל רשות מקומית תהיה בה עובדת עם כל הדברים הנלווים לתפקיד, כדי שתוכל לטפל בענייני הנשים, ואם לא נעשה זאת, לא נוכל לקדם חוק.

שרה מרום שלו: בדרך כלל אנחנו מחוקקים חוקים שלא תמיד הרשויות המקומיות מכבדות אותם.

שרה מרום שלו: לא יכול להיות שהרשות תאמר שאין לה תקציב לכך כי אין דבר כזה שאין כסף אלא תמיד אפשר למצוא אותו.

שרה מרום שלו: הם נדאג לכך שיהיו עובדות שלנו שיטפלו בנשים, הכול ייראה אחרת ואז העובדות יקבלו שכר שמגיע להן ולא פחות מהמגיע להן.

שרה מרום שלו: הכול ייראה אחרת אם נדאג שבכל רשות תהיה עובדת כזאת.

מרי חדייר: בשם כולנו אנחנו רוצות לברך אותך, חברת הכנסת נדיה חילו, על עבודה מצוינת שאת עושה בעבודתך הפרלמנטארית ואנחנו רואות בך נציגתנו בכנסת.

מרי חדייר: מאחר שנמצאת כאן נציגת משרד הפנים, אני רוצה לומר שיש לנו הערה לגבי תפקיד היועצת.

מרי חדייר: הממונות שהן בתפקיד דומה, והוא לא דומה, ממונות במשרדי הממשלה, עוסקות רק בקידומן של העובדות בתוך המשרד.

מרי חדייר: כאשר התחלתי לטפל בנושאים האלה של מעמד האישה, אחד הדברים הראשונים בעניינם פנינו לנציב שירות המדינה, השגנו את ההישג שכל עוד הן עוסקות בתחום הזה בנוסף לתפקידן, הן קיבלו דרגה נוספת.

מרי חדייר: אני מעלה את זה כי אני רואה שיש פה בעייתיות גדולה להשיג תקן נוסף, אבל בואו ננסה לפחות לקבל את מה שכבר קיים.

מרי חדייר: מה שקיים בשירות המדינה זאת דרגה נוספת, שעות נוספות והטבות נוספות כאשר כאן היועצות הן עובדות גם לצורך קידומן של העובדות בתוך הארגונים וגם עבור תושבות הרשות המקומית.

מרי חדייר: אני חושבת שלצורך השוואת תנאים מינימאלית יש אולי להעניק להן – לכל היועצות שעוסקות בקידום נשים והן עושות זאת בנוסף לתפקידן הבסיסי – דרגה אחת או שתיים כי כאן הנושא הוא יותר רחב.

דינה דומיניץ: משרד הפנים כמובן מכיר בחשיבות הנושא ומנסה לסייע ככל שניתן מתוך ההשפעה שלו והמעורבות שלו בשלטון המקומי, אבל צריך לומר, כמו שאמרה מרית, שהיום המצב התקציבי של הרשויות המקומיות הוא כזה שלא מאפשר לנו לשקול תוספת תקינה.

דינה דומיניץ: אנחנו כמובן רואים ראייה רחבה של כל הצרכים ואת זה לא נוכל לעשות.

דינה דומיניץ: מה שכן, עברנו על חוזר מנכ"ל שמחייב את כל הרשויות המקומיות וניסיתי לגלות למה הוא עדיין לא הופץ, אבל אני יודעת שהוא ממש בשלבים אחרונים של הפצה.

קריאה: הוא הופץ.

קריאה: חברת הכנסת שרה מרום שלו ממלאת את מקומה של היו"ר נדיה חילו

דינה דומיניץ: החוזר כולל דבר מאוד חשוב בעינינו והוא הגדרת התפקיד, מה מצפים מיועצת למעמד האישה בתוך הרשות המקומית, מה התפקיד שלה, מה אנחנו חושבים שהוא צריך להיות, ומה הכישורים שצריכים להיות ליועצת ברשות מקומית.

דינה דומיניץ: בטיוטה שראיתי יש למשל דרישה לתואר אקדמאי כאשר יש עדיפות לתואר בתחום שהוא קרוב לנושא.

דינה דומיניץ: בנוסף נדרש גם ניסיון של כמה שנים של פעילות מוכחת בתחום הזה של עבודה למען נשים.

קריאה: גם מגברים מבקשים תואר אקדמי?

דינה דומיניץ: הצענו שתי אלטרנטיבות.

דינה דומיניץ: אלטרנטיבה אחת אמרה תואר אקדמי בתחום ושנת ניסיון, והאלטרנטיבה השנייה היא תואר אקדמאי במדעי החברה או במדעי הרוח ושלוש שנות ניסיון.

דינה דומיניץ: לא תמיד יש בנמצא ובאזור הרשות מישהי שעונה לתנאים האלה.

דינה דומיניץ: כן שקלנו להשוות את התנאים לשירות הממשלתי כאשר מדובר בדרגה אחת מעל הדרגה הקיימת לתקופת המינוי.

דינה דומיניץ: זה משהו שמופיע בחוזר המנכ"ל ואני חושבת שזה משהו שמקובל על המשרד.

דינה דומיניץ: חוזר מנכ"ל הוא הנחיה לרשויות המקומיות והוא מחייב את הרשויות המקומיות.

מרית דנון: האם זה לא נשאר דף שמתויק בקלסר?

דינה דומיניץ: לא.

דינה דומיניץ: כמו כל חוזר מנכ"ל, מדובר בהנחיה מחייבת רשות מקומית, ורשות מקומית שלא מקיימת את החובה שמוטלת עליה, יש כל מיני אפשרויות לנקוט צעדים נגדה, הן בפקודת העיריות, הן בפקודת המועצות המקומיות והן באמצעות הממונים על המחוזות וכבר ראינו בקדנציה הזאת לא מעט מקרים.

מרי חדייר: החוזה עדיין בחזקת טיוטה?

דינה דומיניץ: למיטב ידיעתי החוזר הוא ברמה של טיוטה אבל הוא בשלבים אחרונים.

דינה דומיניץ: אנחנו מנסים לעשות את המיטב שאפשר למרות שכולנו יודעים שלא תמיד אפשר להשיג הכול ותמיד עדיף להסתפק במועט במקום להשיג את הכול.

ישראלה בן-אשר: אני רוצה להציג את עצמי וגם לחזור לנושא לשמו התכנסנו.

ישראלה בן-אשר: מזה שבע שנים, מאז נחקק החוק, עוד לפני הקריאה השנייה והשלישית, אני יועצת ראש העיר למעמד האישה בעיריית ראשון לציון במשרה יחידה ומלאה.

ישראלה בן-אשר: מתוך המקום הזה שלי – כאשר העיר הרביעית בגודלה במדינה כן השכילה לעשות את זה – אני כן קוראת לראשי הרשויות בערים הגדולות קודם כל לתת לתפקיד הזה משרה מלאה ויחידה, והדגש היא על יחידה.

ישראלה בן-אשר: אני לא יודעת מתי זה זמן טוב לרשויות המקומיות או לשלטון המקומי, כי אף פעם אין זמן כזה.

ישראלה בן-אשר: אני לא יודעת מתי יימצאו התקציבים אם נמשיך ונמתין.

ישראלה בן-אשר: אני לא בעד להיכנס עם הראש בקיר ואני לא בעד לטרוק דלתות, כי אכן צריך לפעמים להתקדם, קצת לסגת ושוב להתקדם, אבל אני מאמינה שאנחנו צריכות להיות מאוד עקביות, כי כל פעם שנעלה את הנושא הזה, הרי נידחה.

ישראלה בן-אשר: העלינו ובואו ננסה לראות איך אפשר בכל זאת להשיג, להתגמש, ועוד פעם להשיג, ואם זה קורה דרך חוזרי מנכ"ל של משרד הפנים, אם זה דרך חקיקה בכנסת, ואם זה כמובן להכיר שיש דברים דומים ובואו נלמד מהם.

ישראלה בן-אשר: יש עוד אופציות אחרות, אבל לדעתי לא צריך לוותר למרות שזה נראה מתסכל, ואני מודה באשמה, יש לי הרבה ימי תסכול, אבל יחד עם זאת אני רוצה להוביל את זה למקום אחר.

ישראלה בן-אשר: אני חושבת שהחוק הוא פריצת דרך כהצהרה.

ישראלה בן-אשר: אני חושבת שהיועצות הן סוכנות שינוי חברתי וזה תפקיד לא פשוט.

ישראלה בן-אשר: כל מי שחושבת שלהיות סוכנת שינוי חברתי זה משהו מהיר, זה בוודאי לא.

ישראלה בן-אשר: ברור לי שזה לוקח זמן, במיוחד במדינה שלנו כאשר כל חצי שעה קורה משהו חדש.

ישראלה בן-אשר: לעומת זאת מעמד האישה הוא לא חדש, אבל הוא בנפשנו ובנפשו של כל איש ואישה.

ישראלה בן-אשר: כיום, חבורה של יועצות ותיקות, מנסות להוביל איזשהו מהלך שהוא גם כלפי חוץ וגם כלפי פנים.

ישראלה בן-אשר: המהלך שהוא כלפי חוץ, הוא הנושא הזה של שינוי חקיקה שלדעתי לא צריך להרפות, לא צריך להתייאש וצריך להמשיך בו.

ישראלה בן-אשר: אני מאוד מקווה שכל חבר וחברת כנסת ינסו בריבוע הקטן שלהם לעשות נפשות לחוק הזה.

ישראלה בן-אשר: אני פונה אליך כרגע שתעזרו לנו כנציגה של מפלגה שיש לה את אותה אג'נדה של שינוי חברתי ושל התייחסות לאוכלוסייה לפי הצרכים שלה ותעשי זאת יחד עם חבריך לסיעה שמובילים מאבקים דומים.

ישראלה בן-אשר: נכנס עדי אלדר, יושב-ראש מרכז השלטון המקומי והייתי מאוד רוצה שתשמע את הדברים.

ישראלה בן-אשר: סיפרתי שאני במשרה מלאה ויחידה בתפקיד שלי בשונה ממה שקורה בשלושת הערים הגדולות.

ישראלה בן-אשר: אני אשמח שזה יהיה מסר שיובל לתוך השלטון המקומי, לנסות לשכנע את ראשי הערים, במיוחד הערים הגדולות.

קריאה: גם בחיפה זה אותו הדבר.

ישראלה בן אשר: בחיפה לא מדובר במשרה מלאה.

ישראלה בן אשר: אני דיברתי על משרה מלאה ויחידה ושמתי על כך את הדגש.

ישראלה בן אשר: הערים הגדולות הן גם ערים עם אוכלוסייה מעורבת – ערבית, יהודית, דתית, חילונית – וזה מאוד משמעותי שלתפקיד של יועצת תהיה משרה מלאה ויחידה על מנת שנקדיש את כל המאמץ כי זה לא נושא שמתמקד בנושא אחד אלא מעמד האישה הוא כל החיים שלנו.

ישראלה בן אשר: אין נושא במדינה שלא קשור לנשים, ואם ישנו חוק, והחוק מבורך, הוא צריך גם לתת מענה לצרכים ולא להתכסות.

ישראלה בן אשר: אני חושבת שמצד אחד אנחנו לא מצליחות לשנות את החוק כפי שדרשנו, אבל אני חושבת שגם לשלטון המקומי יש מקום לאמירה, התייחסות והמלצה לעשות זאת, דבר שאני חושבת שהוא מאוד משמעותי.

ישראלה בן אשר: אני רוצה לומר מה הם התהליכים הפנים ארגוניים שלנו וזאת כאשר היועצת היא סוכנת שינוי שמובילה תהליך כפול.

ישראלה בן אשר: היא מובילה תהליך ברמה של העירייה, כי אם העירייה הפנימה או משתמשת במושגים מגדריים ושוויון מגדרי, היא משליכה את זה החוצה לתוך ההתנהלות עם התושבים והתושבות, ומצד שני אנחנו באמת אחראיות על כל האוכלוסייה ואני אומרת כל האוכלוסייה ולא רק הנשים.

ישראלה בן אשר: בדרך כלל הטעות היא כאשר חושבים שאנחנו אחראיות על אוכלוסיית הנשים, אבל אין כזה דבר כי לאישה יש בעל, יש בן, יש אחים, ואני רואה את התפקיד שלנו כיועצות כמובילות איזשהו דיאלוג פנים עירוני גם עם הגברים וגם עם הנשים.

ישראלה בן אשר: לכן להיות אחראית על כזה פורום ענק, זה מחייב מיומנות כמו שצוין כאן.

ישראלה בן אשר: התפקיד שלנו הוא בהחלט לגשר ולתווך.

עדי אלדר: הייתי שמח לקבל ממך את סדר היום שלך ושתאמרי לי מה הנושאים שאת עוסקת בהם ומה תחום הטיפול.

עדי אלדר: זה היה יכול לעזור לשכנע כי לא תמיד התפקיד ממש מובן לראשי הערים.

עדי אלדר: אני לא מכיר עוד רשות שמעסיקה יועצת במשרה מלאה ובתפקיד יחיד.

ישראלה בן אשר: יש עוד רשויות.

ישראלה בן אשר: בתל-אביב גם הייתה יועצת אבל ראש העיר ביטל.

עדי אלדר: אני מבקש לקבל מכם את הנושאים שיועצת ראש העיר עוסקת ספציפית בחיי היום יום.

עדי אלדר: זה יעזור לנו לקדם את הנושא.

מרית דנון: אני הייתי מציעה עוד משהו.

מרית דנון: הייתי מציעה שלאחד המפגשים שלכם – כנס ראשי ערים – להביא יועצת או שתיים-שלוש יועצות שיציגו את הנושא.

עדי אלדר: זה אפשרי.

עדי אלדר: תודה ובהצלחה.

עדי אלדר: חברת הכנסת נדיה חילו מנהלת את הישיבה

נאדיה חילו: אני מודה לך.

נאדיה חילו: תמיד הייתה לך אוזן קשבת.

נאדיה חילו: ישראלה אמנם היא יועצת מעמד האישה בראשון לציון אבל היא פעילה בפורום של ועדת ההיגוי של השלטון המקומי ועשתה עבודה על נושא היועצות, כך שהיא בהחלט מכירה את תוכן התפקיד גם מניסיון אישי וגם בתוקף היותה חברת ועדת ההיגוי.

ישראלה בן אשר: אני בהחלט מברכת על הצעתו של עדי אלדר ואנחנו אכן נגיש לו את מה שביקש, ויכול להיות שזה עוד כלי לנסות ולפרוץ.

ישראלה בן אשר: בחלק מהפעילויות שלנו כרגע אנחנו בתהליך של בניית מדד ליועצות, מדד שגם חברת הכנסת חילו, גם הרשות וגם השלטון המקומי מכירים את זה.

ישראלה בן אשר: אני מקווה שזה יהיה הכלי המקצועי שלנו להתוויה של תוכניות עבודה ואכן אולי תפקיד היועצת יהיה הרבה יותר מובן אחרי שהדברים האלה ייעשו בצורה מסודרת.

ישראלה בן אשר: גם אנחנו מרגישות את שיתוף הפעולה בין הגורמים ואני חושבת שרק זה יכול לעזור.

ישראלה בן אשר: כשיש איגום משאבים, אנחנו גם נראה את התוצאות.

ישראלה בן אשר: אני מאוד שמחה שאת יושבת היום בכיסא הזה ובצד הזה שלנו כי אנחנו באמת רואות בך כנציגה נאמנה.

ישראלה בן אשר: אני בהחלט מברכת על שיתוף הפעולה של כל הגורמים ביחד.

מיכל יודין: עמותת כ"ן היא עמותה על מפלגתית שעוסקת בקידום נשים בפוליטיקה.

מיכל יודין: בשורה התחתונה אומר לכם שבלי כוח פוליטי, לא יהיו תקציבים.

מיכל יודין: כאשר יש נשים בראש הפירמידה, הן מוצאות את התקציבים ויש סיכוי לממן גם את היועצת למעמד האישה.

מיכל יודין: מעצימים רק כאשר יש את ההשפעה.

מיכל יודין: אין לי ספק שאם בכנסת ישראל יהיו 40-50 נשים, הרבה מאוד מהמצוקות החברתיות שאנחנו נתקלות בהן ביום יום יטופלו בדרך אחרת כי לנשים יש סדר יום ציבורי אחר.

מיכל יודין: חברת הכנסת נדיה חילו ואני הולכות בדרך כבר הרבה שנים ויש כאן

מיכל יודין: חברות נוספות אבל שנים על גבי שנים – השתתפנו בוועדות השונות – הדברים האלה חוזרים ועולים.

מיכל יודין: אני מוכרחה לציין שגם מרית ומרי, העבודה שלכן היום באה לידי ביטוי והיא מאוד מאוד משמעותית לנושאים אותם אנחנו מנסות לקדם.

מיכל יודין: נמצאות כאן יועצות למעמד האישה שמבינות את הנושא של כוח פוליטי, לעומת יועצות למעמד האישה שעדיין לא מבינות את הנושא של הכוח הפוליטי, ויש לא מעט יועצות – ואני אשתמש אולי במילה מאוד חזקה – שהן בחזקת עלה תאנה של ראש הרשות שמסמן וי ואומר שיש לו יועצת, אבל היא לא עושה למען נשים אלא היא עושה למען ראש הרשות.

מיכל יודין: כאן אני רוצה להציע לחשוב על דרך לגבי מינוי נשים כיועצות למעמד האישה באמצעות איזושהי ועדה שיהיו לה שיניים.

מיכל יודין: אני לא מציעה להשאיר את זה לראש הרשות אלא ועדה שיהיה לה את הכוח להשפיע מי תהיה היועצת לראש הרשות והמועצה וזאת על מנת שהיא תהיה שותפה לעשייה.

מיכל יודין: אני מציעה הצעה.

מיכל יודין: תמיד אני פועלת מחוץ לקופסא.

מיכל יודין: במקום שהכניסו אותי לקופסה, יצאתי החוצה ותמיד עבדתי מחוץ לקופסא.

מיכל יודין: אלה הם דברים שמביאים לשינויים, לכן לא מה שהיה, מחויב המציאות שהוא שיהיה אלא צריך לחשוב אחרת.

מיכל יודין: אני חושבת שכרשות למעמד האישה, יכול להיות שיש לכן את הזכות ואת הדרך לדרוש להיות מעורבות בקביעה של מי תהיה האישה שתמונה כיועצת למעמד האישה ברשות המועצה והעיר.

מיכל יודין: יש הפקרות ברשויות המקומיות.

מיכל יודין: יש בזבוזי כסף ענקיים ופוליטיקה – וכך זה ברשות ובכנסת - היא מי מקבל, כמה ומתי.

מיכל יודין: לא סתם אמרתי קודם שנותנים חצי מיליון טון גרעינים למשחק כדורגל אותם משלמים משלמי המיסים.

מיכל יודין: היה חצי מיליון טון גרעינים למשחק כדורגל אבל אין כסף לממן משכורת ליועצת למעמד האישה.

מיכל יודין: לכן זה חוזר לאותו מקום.

מיכל יודין: אנחנו כעמותת כ"ן פועלות לבחירות המוניציפאליות ואני רוצה לומר לכל מי שנמצאת כאן היום ולכל היועצות האחרות שאנחנו מתחילות פעילות לבחירות המוניציפאליות כך שיהיו יותר נשים במועצות המקומיות, שיהיו יותר נשים שיתמודדו לראשות העיר.

מיכל יודין: אני פונה לכל אחת ואחת מכן להיות אתנו בקשר מאחר שכבר אתמול היינו צריכות לעבוד.

מיכל יודין: אנחנו עובדות, אבל אנחנו צריכים להתחיל היום להיערך לנובמבר 2007, לנובמבר 2008 ולנובמבר 2009 ולהתחיל היום את החריש וההסברה כי אחוזי ההצבעה בבחירות מוניציפאליות מהווים 30 אחוזים.

מיכל יודין: אנחנו באים בטענות לראש הרשות אבל אנחנו לא הולכים להצביע.

מיכל יודין: חוקים יש למכביר.

מיכל יודין: מדינת ישראל מתקדמת ביותר ברמת החוקים שלה אבל אם לא יאכפו את החוקים, לא נתקדם.

מיכל יודין: כאן אני אומרת שזה החלק שלכן כחברות כנסת להשפיע על יתר חברי הכנסת ולהשפיע על שרים.

מיכל יודין: אם לא יאכפו חוקים, אנחנו נסמן עוד וי שיש לנו חוק, אבל דבר לא יקרה.

מיכל יודין: אכיפת חוקים יביאו לשינוי.

נאדיה חילו: אני מעבירה את רשות הדיבור לאורנה, יועצת מעמד האישה במודיעין, שגם שם נעשית עבודה מאוד מבורכת.

נאדיה חילו: אני מתנצלת על שלא יכולתי להגיע אתמול אליכם.

אורנה מגר: לא אחזור על הדברים שנאמרו אלא אתחבר אליהם.

אורנה מגר: זה מזכיר לי את המשפט לגבי ההבדל בין פסימיסט לאופטימיסט.

אורנה מגר: פסימיסט רואה קושי בכל הזדמנות ואופטימיסט רואה הזדמנות בכל קושי.

אורנה מגר: מן הנקודה הזו אני רוצה להתחיל כי נכון, יש לנו מלמעלה למטה מה שנקרא תהליכי שינויים ברמה של חוק שקובע ואנחנו צריכים אותו אבל לא תמיד החוקים עונים על הדרישות שלנו במקרה הזה ואז אנחנו צריכים לפעול מלמטה למעלה, כדי להוביל את תהליכי השינוי האלה.

אורנה מגר: כאן זה המקום שלנו כיועצות ואני גם אתחבר לחוק שלך.

אורנה מגר: בתפקיד המרכזי שלי אני מנהלת את המרכז הרב-תחומי בעיריית מודיעין ואני גם בונה תוכניות הדרכה לעירייה וזאת בתוקף ההתמחות שלי.

אורנה מגר: כאשר העירייה עברה איחוד רשויות עם מודיעין, מכבים ורעות, פנו אלי ראש העיר והמנכ"ל וביקשו שאהיה היועצת הארגונית שתלווה את התהליך של הטמעת שתי מערכות לרשויות שונות שצריכות להתמזג למערכת אחת.

אורנה מגר: כיועצת ליוויתי את כל התהליך הזה והטמעתי במשך שנתיים תפיסה של עבודת צוות משותפת בתוך הארגון ואני יכולה לומר היום שהעירייה מדברת בשפה אחרת.

אורנה מגר: לא עשיתי את העבודה אלא הבאתי קבלני משנה שביצעו את ההדרכות בפועל לצוותים ואני הובלתי את התהליך כי הכירו במומחיות המקצועית שלי לטובת העניין.

אורנה מגר: אני עושה לזה הקבלה מאוד ברורה לתפקיד שלי כיועצת.

אורנה מגר: כיועצת למעמד האישה אני רואה את היתרון שלי, למרות כפל התפקידים – ואני אתייחס גם לשינוי – בדיוק בתהליך הזה שיתפסו את המומחיות שלי בתחום הזה.

אורנה מגר: מבחינת הידע, הניסיון שיש לי, היכולת שלי לחבר את המערכות בתוך הרשות ולהשפיע על הטמעת התפיסה המגדרית בתוך הרשות על כל שלוחותיה, זה המקום בו אנחנו נמצאות.

אורנה מגר: אני חושבת שכן הטמענו את המקום הזה שלנו בתהליך הזה של השנים בהן אנחנו מכהנות כיועצות.

אורנה מגר: מהמקום הזה אני רוצה לקחת את החוזק הזה שלנו.

אורנה מגר: כמו ישראלה, גם אני חושבת שלא צריך לוותר על העניין של המשך הדיון בחוק.

אורנה מגר: אני לא מכירה את התהליכים הפרלמנטאריים אבל הייתי רוצה לבסס - בלי להיתפס יותר מדיי לתקן המלא, כי אני רואה בו קושי – את המיצוב המקצועי של היועצת והתפקיד שלה בהובלה ובקביעת מדיניות בתוך הרשות.

אורנה מגר: אלה הדברים שאנחנו יכולים להיעזר בהם בתקנות, בחוזרי מנכ"ל, דברים שהם יותר ישימים אבל אנחנו יכולים למנף אותם דרך אמצעי העזר הנוספים.

אורנה מגר: לפעמים התמורות בשוליים מסייעות לנו אחר כך להגיע לעניין.

בת-שבע שטראוכלר: הייתי שותפה גדולה לחוק הזה יחד עם חברת הכנסת נדיה חילו - ישבנו יחד בשנת 2000 לחוקק את החוק הזה - ויחד עם חברת הכנסת לשעבר יעל דיין ולא בכדי.

בת-שבע שטראוכלר: שמעתי כאן הרבה דברים.

בת-שבע שטראוכלר: אני מצטרפת לדבריה של אורנה ואומרת שאכן נעשו דברים.

בת-שבע שטראוכלר: בשבע השנים האלה, משנת 2000 ועד היום, נעשו דברים באמצעות הרשות לקידום מעמד האישה, באמצעות היועצות עצמן שדחפו בתוך הרשויות המקומיות, שהשיגו כסף ויצרו מצב של נוכחות של יועצת, של נוכחות של מועצת נשים, ואכן נעשו דברים יוצאים מן הכלל בהרבה מאוד מקומות.

בת-שבע שטראוכלר: יחד עם זאת נעשו הרבה דברים מכוערים בהרבה מקומות וכאש ראשי ערים התחלפו, גם היועצת הלכה הביתה ולא חשוב מה היא עשתה.

בת-שבע שטראוכלר: אם כן, יש פנים לכאן ולכאן.

בת-שבע שטראוכלר: אם יהיה סדר במינוי היועצת, יועצות לא ילכו הביתה כאשר מתחלף ראש עיר.

בת-שבע שטראוכלר: כאשר ראש עיר ממנה את המזכירה שלו או מישהי מהמפלגה שעזרה לו, הדברים האלה לא ממריאים ואולי ממריאים ונופלים.

בת-שבע שטראוכלר: עוד בטרם החוק, כאשר רוני מילוא היה ראש עיריית תל-אביב, הוא הגה את החוק הזה לראשונה וקרא לזה מזכ"ל מועצת נשים ליד ראש העיר תל-אביב-יפו.

בת-שבע שטראוכלר: יעל דיין הייתה יושבת-ראש מועצת הנשים הזו בתואר כבוד יחד עם לימור לבנת שהייתה אז שרת התקשורת.

בת-שבע שטראוכלר: שבע שנים המועצה הזו פעלה בלי חוק, משנת 1993 עד שנת 2000 ואפשר לראות זאת בכתובים.

בת-שבע שטראוכלר: יעל דיין, בשנת 2000, הגתה את הרעיון שצריך להעביר את זה בחוק.

בת-שבע שטראוכלר: נדיה חילו שהייתה יועצת מרכז השלטון המקומי הייתה חברה באותה מועצת נשים של עיריית תל-אביב והיא ראתה את המאבקים.

בת-שבע שטראוכלר: לזכותו של עדי אלדר ייאמר שבשנת 1994 הוא החליט, באמצעותה של אילנה צ'רנוברודה זיכרונה לברכה, ליצור את התפקיד הזה בשלטון המקומי.

בת-שבע שטראוכלר: היא הייתה חיפאית וקיבלה רק החזר הוצאות, אבל מזה התפקיד צמח וצמח והיא הנחילה את התפקיד לנדיה חילו שצמחה אתו, ואני כל כך שמחה עם זה שנדיה חילו יושבת כאן עכשיו בכובע הזה שהיא יכולה לדחוף את הנושא הזה מלמעלה.

בת-שבע שטראוכלר: אסור להרפות.

בת-שבע שטראוכלר: כמובן שזה נעשה יחד עם ידידי חבר הכנסת גדעון סער, יושב-ראש הוועדה למעמד האישה, שאין חולקים עליו בכל המפלגות שהוא עושה את העבודה יוצא מן הכלל.

בת-שבע שטראוכלר: אני חושבת שאסור להפסיק את החקיקה ובטוחה שנדיה חילו תמצא פתרון לדחוף את זה יחד עם הרשות לקידום מעמד האישה שעושה עבודה יוצאת מן הכלל ולקחה את הנושא כדגל ואכן זה דגל גדול וקשה.

בת-שבע שטראוכלר: מצד שני אני חושבת שיועצות יכולות לדחוף בתוך הרשות המקומית בכוח שלהן, וראה לדוגמה את אשדוד, את ראשון לציון ועוד מקומות שם היועצות עשו זאת בזכות עצמן, כאשר הוציאו את התפקיד מראש העיר ולקחו אותו על עצמן.

ופא שאהין-אטראד: אני מברכת על יוזמת חברת הכנסת נדיה חילו.

ופא שאהין-אטראד: אני מנהלת עמותת אלזהראא לקידום מעמד האישה.

ופא שאהין-אטראד: העמותה כוללת כ-25 ישובים בגליל ובמשולש.

ופא שאהין-אטראד: אנחנו עובדות לקידום מנהיגות נשים למען נשים.

ופא שאהין-אטראד: אנחנו מקימות מועצות נשים וארגוני נשים בכל ישוב וישוב, וגם מלווות אותם מבחינה מקצועית, ולפעמים גם כספית.

ופא שאהין-אטראד: כבר שנים רבות אנחנו מדברים על מציאות קשה של היועצות ברשויות המקומיות ואני רוצה להתייחס ליועצות בחברה הערבית, שם המציאות מאוד קשה.

ופא שאהין-אטראד: אנחנו מדברים על תפקיד שנעשה בלי כסף ובלי שעות נוספות, מדברים על מצב שגם ראשי הרשויות מתייחסים ליועצות כאל מזכירות, מדברים על חוסר תיאור תפקיד של היועצת והגיעו הדברים לכך שבמחקר שעשינו, כאשר ביקשנו בטלפון לדבר עם היועצת ברשות המקומית, לא ידעו שיש יועצת בתפקיד כזה אלא נאמר לנו שמדובר במזכירת ראש הרשות.

ופא שאהין-אטראד: אני חושבת שאחרי המאבקים שעברנו, אסור לוותר על התוכן שדיברנו עליו קודם ועל הסעיפים אתם צריכים לתקן את החוק.

ופא שאהין-אטראד: כל פעם שמדברים על כסף, אז כנשים אנחנו נופלות ואנחנו בגדר קורבן מול משרד האוצר.

ופא שאהין-אטראד: אני מעלה שאלה והיא האם תהיה אפשרות לכלול הקמת מחלקת נשים בכל רשות מקומית שהיא תפעל בשיתוף פעולה עם ארגוני נשים בכל ישוב ומארגוני נשים אלה תיבחר גם מועצת נשים שתהיה מקצועית.

סימי מור: תודה לחברת הכנסת נדיה חילו על הטיפול בחוק הזה גם בשנה שעברה וגם עכשיו.

סימי מור: תודה ויישר כוח למרית ולכל הצוות.

סימי מור: אני קוראת לכם להמשיך כי יש עוד 50 מקומות שם אין יועצת למעמד האישה.

סימי מור: צריך להמשיך במשימה כדי שלא יהיה ולו מקום אחד שבו אין יועצת בנושא הזה.

סימי מור: מרית, אם אפשר לשלוח לי את נוסח החוק, אודה על כך.

סימי מור: דעתי שונה מדעת מרבית החברות כאן.

סימי מור: אנחנו עוסקים בפוליטיקה וכדי להגיע לכך שהחוק כן יעבור, צריך לדעתי לפעול בכיוון של פשרה.

סימי מור: במקום תוספת תקנים, להגיע למשרה מלאה ברשויות הגדולות, להסתפק ב-50 אחוזים משרה ברשויות הגדולות, דבר שיש לו סיכוי לעבור, אבל לתת בלעדיות.

סימי מור: זה אומר שהיום חברתי יועצת ראש העיר בירושלים עוסקת גם בתחום אחר, אבל אילו היא הייתה עוסקת רק בתחום הזה ב-50 אחוזי משרה ובהגדרת תפקיד – כפי שעומד להיות עכשיו – היא הייתה מביאה תוצאות.

סימי מור: אם אין הגדרה ויש טשטוש גבולות, היא יכולה לעסוק ב-10 אחוזים מזמנה במעמד האישה וב-90 אחוזים מהזמן בתפקידה האחר ויוצא שהיא אמנם עוזרת לנשים בתחום אחר אבל לא בתחום מעמד האישה.

סימי מור: אני גם תומכת מאוד בהצעה להקמת הוועדה שיהיה לה כוח להשפיע על בחירת הממונה ברשות.

סימי מור: אני מוכנה להצטרף לוועדה כי אני חושבת שוועדה כזו היא מאוד חשובה.

סימי מור: אני מציעה לך לפעול בכיוון של הבטחה שלך בקואליציה כדי שיעבירו בקריאה טרומית וכולנו ניקח על עצמנו לעשות את הלובי לפני ההצבעה.

סימי מור: כשעושים לובי, מגיעים לתוצאות.

סימי מור: זאת אומרת, את תבטיחי שתעשי את התיקונים וגם אנחנו נעשה לובי כדי כן להעביר את זה.

נאדיה חילו: אני מעבירה את רשות הדיבור לידידתי עדנה סבג, יועצת מעמד האישה בבאר-שבע, שיש לה שם עשייה מאוד מבורכת בתחום הנשים, שמהווה דוגמה, כמו שאכן קורה במקומות אחרים, אבל לא בכל המקומות.

עדנה סבג: התחלתי לעסוק במעמד האישה כי הייתי חברת מועצה ביישוב שלי.

עדנה סבג: למדתי את הנושא.

עדנה סבג: בעירייה הייתי מנהלת יחידה לעבודה סוציאלית, הייתי עם תואר בכיר ושכר מאוד טוב.

עדנה סבג: כאשר כחברת מועצה למדתי את הנושא מאוד התלהבתי ממנו והלכתי לראש העיר שלי ואמרתי שאני רוצה להתחיל לעסוק במעמד האישה.

עדנה סבג: אמרו לי שאני יכולה לעשות, אבל כמובן כמו שאומרים לנשים, שיעשו חינם.

עדנה סבג: אחרי כן הגיעה הטרדה מינית, אמרו לי לעשות, אבל גם חינם.

עדנה סבג: מצאתי את עצמי במצב מאוד מוזר כאשר בשלושת-רבעי משרה אני עושה עבודה סוציאלית, מטפלת בכל עובדי העירייה – הגמלאים וכולי – ובמעמד אישה ובמניעת הטרדה מינית.

עדנה סבג: קרה משהו מאוד מוזר כאשר חברותיי שהן עובדות סוציאליות באגף הרווחה, כולן מרוויחות הרבה יותר טוב ממני ואילו אני שמבחינת מעמד אני עולה עליהן ואני רשאית לשבת בכל ועדות העירייה – ואני היום יושבת ומאוד משפיעה – דלתו של ראש העיר פתוחה בפני, בהרבה מובנים מעמדי הרבה יותר טוב, אבל במובן הרציני ביותר של הליכה למכולת, זה לא כך.

עדנה סבג: לו הייתי נשארת מנהלת מחלקה, בטוח שהייתי בדרגה אחת מעל דרגתי היום.

עדנה סבג: שלא לדבר על כך שברווחה ניהלתי 12 עובדות סוציאליות ו-5 מזכירות.

עדנה סבג: כלומר, קרה משהו מאוד מוזר ואני במצב כזה שאין לי מזכירה ואני מאלה שרצות לשלוח את הפקס ושולחת דואר בעצמי.

עדנה סבג: יחד עם זאת אני מתחברת למה שאמרה רינה כי לעומת מה שהתחלתי, היום מצבי אדיר.

עדנה סבג: כל ה-85 אחוזים שלי מוקדשים רק למעמד האישה, אני עובדת מרחבית, אני עובדת גם עם הבדואיות ולא רק עם יהודיות, קיימתי שני קורסים של דירקטוריות עם 38 נשים והסוכרייה הגדולה ביותר היא שכל הנשים הוכנסו לוועדות בבאר-שבע.

עדנה סבג: נשים שיושבות בוועדות – שם נעשית העבודה המוניציפאלית – הן הגרעין הקשה.

עדנה סבג: אני חושבת שיש דרך אחת להשפיע.

עדנה סבג: אני מאמינה גדולה בחקיקה ואני מניחה שאפשר לעשות דברים, אבל אם יש משהו בפנים, תזוזי.

עדנה סבג: כל מה שתעשי בחקיקה, הוא אדיר כי אני מאמינה גדולה בחקיקה.

עדנה סבג: אני חושבת שהדגש של מרית היום צריך להיות על כך שנשים יהיו בוועדות השונות כי אחרת חבל על הזמן.

עדנה סבג: עוד כנס של מניעת אלימות, עוד כנס של הטרדה מינית וכולי, חבל על הזמן.

עדנה סבג: האמיני לי שהנשים האלה ישפיעו אחר וכך יגרמו לקבלת תקציב ליועצת ולנושא הנשים כי ראש העיר צריך אותן.

עדנה סבג: את נושא שילוב נשים בוועדות הובילה אישה שכיהנה כמנכ"ל.

עדנה סבג: לו היה גבר מנכ"ל, אני לא בטוחה שהוא היה מוביל את זה.

נאדיה חילו: בת-שבע אפרים, גם היא בין המייסדות, הייתה יושבת-ראש הפורום של המועצות האזוריות למעמד האישה בדרום והיום היא ממלא מקום ראש המועצה.

נאדיה חילו: היא גם כיהנה בתפקידים נבחרים בעבר כאשר בשתי קדנציות היית סגנית והיום את ממלאת מקום.

בת-שבע אפרים: הייתי סגנית ראש המועצה המקומית בני שמעון ובפורום הזה התחלתי שם מתוקף זה שהייתי נציגת המועצות האזוריות ואני עדיין יושבת-ראש הוועדה הארצית לקידום מעמד האישה שם, ובתוקף כך יש לי שיתוף פעולה עם השלטון המקומי.

בת-שבע אפרים: מתוקף זה שראש המועצה נסע לחוץ לארץ, אני ממלאת מקומו בפועל.

בת-שבע אפרים: כל הדברים שנאמרו כאן, עם רובם אני מסכימה ולרובם אני שותפה.

בת-שבע אפרים: כפי שאמרה חברת הכנסת נדיה חילו, 11 שנים אני נמצאת בבניין הזה מתוקף היותי נציגת המועצות האזוריות בוועדה.

בת-שבע אפרים: אני עוסקת בנושא הזה בכל הרבדים בארץ ובאזור.

בת-שבע אפרים: בכובע השני שלי היום אני עובדת במשרד המשנה לראש-הממשלה לנושא פיתוח הנגב והגליל, וגם שם אני ממונה על מעמד האישה.

בת-שבע אפרים: לכן זה בדמי ולמרות שכממלאת מקום ראש המועצה אני צריכה להשתתף היום בכל ועדות הכנסת, אבל עד עכשיו אני כאן.

בת-שבע אפרים: אני אומרת לכם שבעניין הזה משפט המפתח הוא אכיפה.

בת-שבע אפרים: אתן לכם דוגמה רק של בני שמעון, שם נלחמתי מהיום הראשון לכהונתי.

בת-שבע אפרים: המכתב הראשון שלי היה לשדולת הנשים להביא פעילות, אבל ראש המועצה שאל לשם מה כי יש לו מועצת תרבות.

בת-שבע אפרים: אמרתי לו שאני לא רוצה תרבות אלא להעלות במושבים ובקיבוצים, בעקבות המשברים שחלו בתנועה הקיבוצית ובתנועה המושבים בחקלאות, להביא את האישה אפילו לחצי דרגה מעל הדרגה בה היא נמצאת.

בת-שבע אפרים: חמישית מהמושבים שבמועצה היו אצלי בפעילויות בנושא מעמד האישה כסגנית ראש המועצה.

בת-שבע אפרים: שתי קדנציות כיהנתי כיועצת למעמד האישה, אבל היום, כאשר יצאתי כי המדינה החליטה על צמצום סגנים, יש עובדת ב-50 אחוזי משרה, לשנה אחת בלבד, ואין לה זמן לעשות הרבה.

בת-שבע אפרים: לכן אני אומרת שהמילה היא אכיפה.

בת-שבע אפרים: כאשר הייתי שם מתוקף תפקידי כסגנית, הרי ממילא קיבלתי שכר וממילא עשיתי, וזה היה בסדר, אבל כשהיה צריך להעסיק עובדת ב-50 אחוזי משרה, לא היו לה כוחות ולא הייתה לה פעילות.

בת-שבע אפרים: ברגע שהיא סיימה ללמוד עבודה סוציאלית, היא לא רצתה לעבוד ב-50 אחוזי משרה.

בת-שבע אפרים: מאז עדיין לא מונתה יועצת.

בת-שבע אפרים: אני חברת הנהלה, ממלאת מקום, חברת מליאה, ואני אומרת את הדברים בכל הפורומים ובתקציב המליאה זה רשום.

בת-שבע אפרים: זה לא עניין של כסף ולא של תקציב כי אנחנו מועצה.

קריאה: יש המון כסף.

קריאה: 60 אלף שקלים היו לך.

בת-שבע אפרים: 70 אלף שקלים ל-6,000 תושבים.

בת-שבע אפרים: זה לא עניין של כסף אלא עניין של חשיבה.

בת-שבע אפרים: מה שקורה הוא מזעזע וקשה, וזה מתוך הבית שלי.

בת-שבע אפרים: כאשר הציעו לעדי אלדר לעשות את זה בשלטון המקומי, אני כיושבת-ראש ועדה במרכז המועצות האזוריות קיימנו מושב מלא על נושא של יועצות ושם נשים הציגו את המודלים שלהם.

לאה גורה: נשלחתי לייצג שתי ועדות בלשכת עורכי הדין, כאשר ועדה אחת היא לשכת קידום מעמד האישה, והוועדה השנייה היא קידום מעמד עורכת-הדין.

לאה גורה: במשפטים ספורים אני רוצה לענות לשאלתך המרכזית בתחילת דברייך, האם אנחנו צריכים ללחום על חקיקה ואכיפה או שאנחנו יכולים ללכת לפשרות.

לאה גורה: מניסיוני האישי אני רוצה לומר לכם שפעם הייתי בת 18 וגם אז כשהייתי חיילת בצבא היו אג'נדות למעמד האישה, היו אמנות, היו המלצות, אבל כל זה לא הועיל.

לאה גורה: תחיבת לשון של רב-סרן לחיילת, בשנת 1961, לא היה כפי שזה היום, כאשר שר המשפטים שלי עשה את אותו דבר והיום הוא מבקש, לאחר מעשה שעשה כזמרי, לקבל שכר כפנחס.

לאה גורה: הוא חושב שמגיע לו גם להיות שר אוצר.

לאה גורה: בכל לבי אני ממליצה על דחיפה לחקיקה מאוד חזקה ולאכיפה מאוד חזקה, כי לא נוכל להסתפק באג'נדות, באמנות ובהחלטות.

לאה גורה: אני מייעצת לכם עצה, ולפי דעתי היא עצה טובה, שלא לקרוא לעצמכן יועצות העיר אלא תקראו לעצמכן מנהלת מחלקה או מנהלת אגף או מנהלת משהו אחר.

לאה גורה: המילה יועצת לראש העיר הורסת לכם כל חלקה טובה.

נאדיה חילו: הנושא הזה נדון בוועדה הזו לא פעם ועוד יתקיימו דיונים נוספים על החוק ועל תוכן עבודתה של היועצת.

נאדיה חילו: בהחלט נתת לנו חשיבה עתידית שצריך לחשוב עליה.

נאדיה חילו: אני רוצה לסיים את הישיבה.

נאדיה חילו: על פי בקשתה של מיכל שמובילה את הנושא הפוליטי ולא מרפה ממנו, היא ביקשה, ואני חושבת שזה נכון, לציין שהבחירות לנשיאות בפתח ויש גם מועמדת אישה והיא אישה בהחלט ראויה.

נאדיה חילו: אני חושבת שכל אחת ואחת תמצא את הדרך הנכונה איך לתמוך ולנסות לגבות את המינוי הזה.

נאדיה חילו: אני יודעת שיושב-ראש הוועדה, חבר הכנסת גדעון סער, פנה בעבר לכל הרשויות המקומיות ורק 110 רשויות ענו לו.

נאדיה חילו: הוא פנה לראשי הרשויות במקביל לפנייה שלכם.

מרית דנון: על מה הייתה הפנייה?

נאדיה חילו: בקשה למנות ולבדוק מי אכן מינה.

נאדיה חילו: הוא עשה עבודה מקבילה וקיבל 110 תשובות.

נאדיה חילו: אני יודעת שהרשות למעמד האישה גם היא פנתה ולחצה בכל הכלים.

נאדיה חילו: אני יודעת שהפנייה שלכם נתנה משקל רציני ותוצאה שהיום 204 רשויות מעסיקות יועצת.

נאדיה חילו: חסרות לנו 50 רשויות ולא צריך להרפות.

נאדיה חילו: אני אמליץ ליושב-ראש הוועדה לפנות לכל ראשי הרשויות שכבר מינו – וזאת כחלק מציון יום השלטון המקומי בכנסת ובמסגרת החגיגה הגדולה של השלטון המקומי – ולומר שאנחנו בהחלט מברכים על המינוי הקיים, ליידע בחשיבות העניין, וגם אם עדיין לא חוקק חוק, לנסות להכניס המלצות אישיות שלנו ברוח החוק, כי יש רשויות שכן נתנו תקן ויש אפשרות לראש העיר, גם אם אין החלטה, לתת את התפקיד.

נאדיה חילו: אנחנו נמליץ לתת תקציב פעולה ושראש העיר ימשיך, יכוון וייתן את המטריה לנושא.

נאדיה חילו: אני חושבת שבמקביל צריך לפנות – אולי במכתב משותף, וזה לשיקול דעתה של מרית ויושב-ראש הוועדה – במכתב של יושב-ראש הוועדה, של הרשות לקידום מעמד האישה ושל השלטון המקומי לאותם 50 ראשי רשויות שיפעלו למען מינוי היועצת.

נאדיה חילו: את אותו מכתב להפנות לשר הפנים.

נאדיה חילו: מרוח הדברים כפי שעלתה בישיבה אני יכולה להסיק שבהחלט אנחנו נמשיך לקדם את החוק והתיקונים בו.

נאדיה חילו: אני אומרת שהשאיפה שלי להגיע לרוח הדברים שאמרה עורכת-הדין גורה, כך שיהיה תקציב ותקן, אבל לא נראה בעניין הזה תנאי בל יעבור, דבר שיגרום להפלת כל החוק כי גם הדברים הנוספים הם חשובים.

נאדיה חילו: אם אנחנו מחייבים – וזה לא מובן מאליו – שהיועצת תשתתף בישיבות המועצה ולא תתקבל החלטה בלי שהיא תאמר את דברה, לדעתי זה בהחלט מבסס וזאת בלי קשר לחלק התקציבי שמהבחינה שלנו הוא העיקרי ולא ניתן להמעיט בערכו על מנת שאפשר יהיה למצות את התפקיד ומבחינת נפח התפקיד.

נאדיה חילו: מבחינתי אני אמשיך לקיים היום את הבדיקות שלי כדי לנסות ולהגיע בדרך פרלמנטארית להישגים שיקדמו אותנו לקראת הצעת החוק וחקיקת התיקונים בחוק.

נאדיה חילו: אני רוצה להודות לכל אחת שהגיעה לכאן ומבקשת שתמשיכו להשתתף בישיבות הוועדה.

נאדיה חילו: בהצלחה ותודה רבה.